Gamle Leersund holdeplass åpnet i 1859 og endret navn til Leersund i 1864, Lersund i 1878 og Leirsund i 1902. Holdeplassen ble oppgradert til stasjon i 1865. Denne lå ved posisjon 26,66 km, noe nærmere Rolf Olsens vei enn dagens holdeplass. Gamle bilder viser en bygning som ligner på Schirmer og von Hannos stasjonsbygninger på strekningen. Bygningen later til å ha blitt betydelig utvidet. Ved stasjonsbygningen stod tidligere et godshus, og lenger nord, på vestsiden av sporet, stod en baneformannsbolig med uthus og garasje.